Pwer i wneud brechu'n ofynnol
8. (1) Caiff y Cynulliad Cenedlaethol, drwy ddatganiad parth brechu neu hysbysiad brechu, ei gwneud yn ofynnol bod dofednod neu adar caeth eraill yn y parth hwnnw neu yn y fangre honno sy'n destun yr hysbysiad hwnnw gael eu brechu.
(2) Mae darpariaethau canlynol y Ddeddf yn gymwys fel petai'r brechu yn cael ei wneud drwy arfer pwer yn adran 16(1) o'r Ddeddf—
(a) adran 16(2) i 16(17)(triniaeth ar ôl bod yn agored i heintiad);
Diwygiwyd adran 16 gan Ddeddf Iechyd Anifeiliaid 2002 (c. 42), adran 7.
(b) adran 16A (lladd anifeiliaid sydd wedi'u brechu); ac
Mewnosodwyd adran 16A gan Ddeddf Iechyd Anifeiliaid 2002, adran 5.
(c) adran 62A (lladd: pwer mynediad).
Mewnosodwyd adran 62A gan Ddeddf Iechyd Anifeiliaid 2002, adran 8.